**Príloha č.2:**

**\_Rámcová dohoda \_**

(uzavretá podľa § 536 a nasl. zák.č.513/1991 Zb. Obchodný zákonník v znení nesk. predpisov a § 83 zák.č.343/2015 Z.z. o verejnom obstarávaní v znení nesk. predpisov)

**obchodné meno/názov: .....................................................................................................**

sídlo/miesto podnikania: .....................................................................................................

IČO: .....................................................................................................

registrácia: ...................................................................................................... ......................................................................................................

štatutárny orgán: ......................................................................................................

v mene ktorej koná: ......................................................................................................

(ďalej len **„Zhotoviteľ“**)

**a**

**názov: Mestská časť Bratislava - Ružinov**

sídlo: Mierová ul.21, 827 05 Bratislava

IČO: 00 603 155

štatutárny orgán: Ing. Martin Chren, starosta

v mene ktorej koná: Ing. Martin Chren, starosta

(ďalej len **„Objednávateľ“**)

**uzavreli nasledovnú Rámcovú dohodu (ďalej len „Dohoda“).**

**I.**

**Vymedzenie pojmov**

1. „**Aplikácia**“ sa pre účely tejto Dohody rozumie aplikácia verejného obstarávateľa ,Lepší Ružinov“ pre nahlasovanie a riešenie niektorých podnetov. Aplikácia je prevádzkovaná v cloud prostredí a na prevádzku nevyžaduje žiadne špecifické požiadavky. Aplikácia je na počítači bežne prevádzkovaná v prostredí obvyklého internetového prehliadača a je podporovaná na mobilných platformách Android a iOS. Pre správnu komunikáciu je potrebné pripojenie k internetovej sieti.
2. **„Dielo“** sa pre účely tejto Dohody rozumie realizácia dodania, montáže, demontáže a opravy dopravného značenia a dopravných zariadení zvislých a vodorovných na území Mestskej časti Bratislava-Ružinov špecifikovaných v Objednávke a to v rozsahu uvedenom v Objednávke. Pre účely tejto Dohody sa realizácia dodania, montáže, demontáže a opravy dopravného značenia a dopravných zariadení zvislých a vodorovných na základe jednej Objednávky považuje za samostatné Dielo.
3. **„Lehota realizácie“** sa pre účely tejto Dohody rozumie lehota uvedená v Objednávke pre vykonanie Diela. Lehota realizácie sa predlžuje o obdobie trvania prekážky Vyššej moci.
4. **„Objednávka“** sa pre účely tejto Dohody rozumie objednávka Objednávateľa na vykonanie Diela doručená Zhotoviteľovi.
5. **„Preberací protokol**“ sa pre účely tejto Dohody rozumie písomný dokument, ktorým obe strany tejto Dohody svojimi podpismi potvrdzujú skutočné odovzdanie Diela Zhotoviteľom a prevzatie Diela Objednávateľom.
6. **„Prerušenie vykonávania Diela**“ sa pre účely tejto Dohody rozumie každé prerušenie vykonávania Diela bez ohľadu na to, ktorý subjekt takéto prerušenie vykonávania Diela spôsobil.
7. **„Prevzatie a odovzdanie Diela**“ sa pre účely tejto Dohody rozumie proces za účasti Objednávateľa a Zhotoviteľa, pred ktorým a počas ktorého Objednávateľ fyzicky kontroluje správnosť vykonania Diela, respektíve overuje, či došlo k riadnemu vykonaniu Diela, ktorého súčasťou je vyhotovenie písomného Preberacieho protokolu.
8. **„Stavenisko“** sa pre účely tejto Dohody rozumie územie realizácie Diela špecifikované v Objednávke.
9. **„Dozor**“ sa pre účely tejto Dohody rozumie odborne spôsobilá osoba poverená Objednávateľom na výkon dohľadu na realizáciou Diela.
10. **„Subdodávateľ**“ sa pre účely tejto Dohody rozumie zmluvný partner Zhotoviteľa, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti Diela.
11. **„Vyššia moc**“ sa pre účely tejto Dohody rozumie prekážka, ktorá je ako vyššia moc alebo ako okolnosť osobitného zreteľa výslovne uvedená v tejto Dohode alebo ktorá nastala nezávisle od vôle povinnej strany a bráni jej v splnení jej povinností, pokiaľ nemožno rozumne predpokladať, že by povinná strana túto prekážku alebo jej následky odvrátila alebo prekonala a taktiež, že by v čase vzniku záväzku túto prekážku predvídala. Za Vyššiu moc sa však nikdy nepokladajú spoločenské zmeny ekonomického, politického, finančného alebo menového rázu, zmena hospodárskych pomerov niektorej strany alebo Subdodávateľa, nevydanie alebo zamietnutie vydania akéhokoľvek rozhodnutia orgánom verejnej moci. Nepriaznivé poveternostné a klimatické podmienky sa považujú za prípad Vyššej moci len v prípade, ak predmetné poveternostné a klimatické podmienky sú mimo obvyklých poveternostných a klimatických podmienok v danom období určených za predchádzajúcich 5 rokov.
12. **„Zariadenie Staveniska“** sa pre účely tejto Dohody rozumie mechanické alebo elektronické stroje a zariadenia a iné mechanické alebo elektronické vybavenie, ktoré bude počas vykonávania Diela respektíve v súvislosti s vykonávaním Diela používať Zhotoviteľ alebo Subdodávateľ.

**II.**

**Predmet Dohody**

1. Strany tejto dohody si touto Dohodou upravujú svoje vzájomné práva a povinnosti pri vykonávaní Diel Zhotoviteľom na základe Objednávok Objednávateľa.
2. Objednávateľ doručí Zhotoviteľovi Objednávku, ktorá bude obsahovať:
3. identifikácia dopravného značenia a dopravných zariadení zvislých a vodorovných ciest, ktoré bude dodané a montované alebo demontované alebo opravené,
4. miesto realizácie,
5. Lehotu realizácie.
6. Zhotoviteľ sa zaväzuje na základe Objednávky vykonať pre Objednávateľa Dielo a Objednávateľ sa zaväzuje za zhotovenie Diela zaplatiť Zhotoviteľovi cenu za Dielo.
7. Zhotoviteľ je povinný začať s vykonávaním Diela najneskôr do uplynutia 7 dní odo dňa doručenia Objednávky a vykonať Dielo najneskôr do uplynutia Lehoty realizácie.
8. V prípade, že Zhotoviteľ vykoná Dielo pred uplynutím Lehoty realizácie, Objednávateľ je povinný vykonané Dielo prevziať.
9. Dielo sa považuje za riadne vykonané po splnení nasledujúcich podmienok:
10. Dielo vymedzené v Objednávke bolo v celom rozsahu vykonané,
11. všetky vady a nedorobky Diela uvedené v Preberacom protokole boli odstránené.
12. Strany tejto Dohody sa dohodli, že každá realizácia Diela na základe jednej Objednávky sa pre účely tejto Dohody rozumie za samostatné čiastkové plnenie tejto Dohody.
13. Zmluvné strany sa dohodli, že Objednávateľ je oprávnený zadať Objednávku Zhotoviteľovi aj prostredníctvom Aplikácie.

**III.**

**Cena za Dielo**

1. Cena za Dielo bude určená pre každé Dielo osobitne a to na základe rozsahu dodaného tovaru a vykonaných prác na základe Objednávky Objednávateľa a jednotkových cien uvedených v prílohe č.4 k tejto Dohode.
2. Cena za Dielo vyčíslená v zmysle bodov 1. tohto článku je sumou ceny za Dielo bez DPH, ku ktorej bude účtovaná DPH v zmysle príslušných všeobecne záväzných právnych predpisov. V prípade ak v čase vyúčtovania ceny za Dielo nebude Zhotoviteľ platiteľom DPH, cena za Dielo vyčíslená v zmysle bodov 1. a 2. tohto článku bude celkovou cenou za Dielo.
3. Cena za Dielo vyčíslená v zmysle bodov 1. až  3. tohto článku je cena určená ako úplná a konečná cena za vykonanie Diela a to vrátane vykonania Merania.
4. Zhotoviteľ vyúčtuje Objednávateľovi cenu za Dielo faktúrou po riadnom vykonaní Diela.
5. Zhotoviteľ je povinný vystaviť Objednávateľovi faktúru do 15 dní odo dňa splnenia podmienok pre vyúčtovanie ceny za Dielo, pričom jej prílohou bude prehľad dodaného dopravného značenia a dopravných zariadení zvislých a vodorovných a vykonaných prác odsúhlasených Dozorom. Splatnosť faktúry je 30 dní odo jej doručenia Objednávateľovi. Faktúra musí spĺňať všetky náležitosti účtovného dokladu a všetky náležitosti daňového dokladu podľa príslušných všeobecne záväzných právnych predpisov. V prípade, ak faktúra nespĺňa náležitosti určené príslušnými všeobecne záväznými právnymi predpismi alebo touto Dohodou, Objednávateľ je oprávnený vrátiť faktúru Zhotoviteľovi do 5 pracovných dní odo dňa jej doručenia na prepracovanie, respektíve na doplnenie. Nová lehota splatnosti faktúry v zmysle vyššie uvedeného začne plynúť dňom prepracovania respektíve doplnenia faktúry respektíve doručenia opravenej faktúry Objednávateľovi.
6. V prípade, že Objednávateľ bude v omeškaní s úhradou ceny za Dielo, je Zhotoviteľ oprávnený požadovať od Objednávateľa zaplatenie úrokov z omeškania vo výške 0,02% z dlžnej sumy za každý deň omeškania.
7. Objednávateľ uhradí Zhotoviteľovi faktúru bankovým prevodom na účet Zhotoviteľa. Za deň uskutočnenia platby sa pre účely tejto Dohody považuje deň, v ktorý bola príslušná platená suma odpísaná z účtu Objednávateľa.
8. Zhotoviteľ sa zaväzuje platiť svojím Subdodávateľom za riadne vykonané práce riadne a včas, v opačnom prípade Objednávateľ nie je povinný uhradiť cenu za Dielo Zhotoviteľovi až do riadneho splnenia uvedeného záväzku Zhotoviteľa.
9. V prípade predčasného ukončenia tejto Dohody (pred riadnym vykonaním Diela) bude mať Zhotoviteľ právo na zaplatenie ceny za Dielo zníženej primerane rozsahu vykonania Diela ku dňu ukončenia Diela a zníženej o náklady, ktoré bude musieť Objednávateľ vynaložiť v dôsledku predčasného skončenia tejto Dohody a to za účelom riadneho dokončenia Diela ako aj zníženej o výšku škody či inej ujmy vzniknutej Objednávateľovi v dôsledku alebo v súvislosti s predčasným skončením tejto Dohody.

**IV.**

**Práva a povinnosti strán tejto Dohody**

1. Zhotoviteľ doručí do 3 kalendárnych dní po skončení každého kalendárneho mesiaca Stavebnému dozoru na odsúhlasenie súpis dodaného dopravného značenia a dopravných zariadení zvislých a vodorovných a vykonaných prác za predchádzajúci kalendárny mesiac. Dozor je povinný do 10 kalendárnych dní odo dňa doručenia súpisu prác za príslušný mesiac písomne odsúhlasiť súpis za príslušný kalendárny mesiac a doručiť ho Zhotoviteľovi alebo v rovnakej lehote oznámiť Zhotoviteľovi námietky voči súpisu. V prípade ak v uvedenej lehote nebude súpis Stavebným dozorom odsúhlasený alebo v uvedenej lehote nebudú Zhotoviteľovi doručené námietky voči súpisu, považuje sa predmetný súpis prác odsúhlasený Stavebným dozorom.
2. V prípade nesúhlasu so súpisom dodaného dopravného značenia a dopravných zariadení zvislých a vodorovných a vykonaných prác za príslušný kalendárny mesiac je Stavebný dozor povinný predložiť Zhotoviteľovi námietky voči súpisu s popisom rozporovaných skutočností. Následne musí medzi stranami tejto Dohody dôjsť k rokovaniu o rozpore v otázke súpisu za príslušný kalendárny mesiac za účasti Dozoru, z ktorého musí vzísť dohoda strán tejto Dohody na znení opraveného respektíve potvrdeného súpisu za príslušný kalendárny mesiac.
3. Zhotoviteľ je povinný vykonať a odovzdať Dielo Objednávateľovi ako aj odstrániť vady a nedorobky uvedené v Preberacom protokole do uplynutia Lehoty realizácie.
4. V prípade ak Zhotoviteľ riadne vykoná Dielo v predstihu v porovnaní so stanovenou Lehotou realizácie, uvedená skutočnosť nie je dôvodom na odmietnutie prevzatia Diela Zhotoviteľom.
5. Zhotoviteľ je povinný vykonávať Dielo tak aby bolo riadne vykonané najneskôr v súlade so stanovenou Lehotou realizácie.
6. Zhotoviteľ je oprávnený vykonať Dielo aj prostredníctvom Subdodávateľov a rovnako pri zhotovovaní Diela použiť ich služby, prácu, materiál alebo iné výrobky, avšak za nimi vykonané časti Diela alebo za nimi poskytnuté služby, prácu, materiál alebo iné výrobky zodpovedá, akoby konal Zhotoviteľ sám.
7. Zhotoviteľ je povinný vykonať Dielo riadne a včas.
8. Zhotoviteľ je povinný vykonať Dielo s náležitou odbornou starostlivosťou, dodržiavať všeobecne záväzné právne predpisy a technické normy vzťahujúce sa na vykonávanie Diela a rozhodnutí príslušných orgánov verejnej správy a zároveň pri vykonávaní Diela využiť prácu len skúsených autorizovaných a oprávnených odborníkov, či už jeho zamestnancov alebo Subdodávateľov.
9. Zhotoviteľ je povinný vykonávať Dielo s takým dostatočným počtom pracovníkov, aby bola vždy počas vykonávania Diela zabezpečená bezpečnosť pri práci v súlade s ustanoveniami príslušných všeobecne záväzných právnych predpisov.
10. Zhotoviteľ je povinný zabezpečiť Stavenisko v takom rozsahu, aby účinne predchádzal spôsobeniu ujmy, či už materiálnej, a to na majetku Objednávateľa, Zhotoviteľa, jeho zamestnancov, Subdodávateľov a ich zamestnancov a všetkých ďalších tretích osôb alebo nemateriálnej, a to predovšetkým na zdraví alebo živote všetkých uvedených osôb.
11. Zhotoviteľ je povinný postupovať v úzkej súčinnosti s príslušnými zamestnancami Objednávateľa alebo s osobami, ktoré Objednávateľ písomne poveril na vykonávanie určitej konkrétnej činnosti v rámci kontroly vykonávania Diela.
12. Zhotoviteľ je povinný umožniť Objednávateľovi kedykoľvek na jeho požiadanie vstúpiť na Stavenisko za účelom kontroly vykonávania Diela, pričom Objednávateľ má právo kedykoľvek aj bez požiadania vstúpiť na Stavenisko za účelom kontroly vykonávania Diela, najmä ak má odôvodnenú pochybnosť, že Zhotoviteľ nepostupuje v súlade so touto Dohodou.
13. Zhotoviteľ je povinný bezodkladne písomne upozorniť Objednávateľa na akúkoľvek významnú skutočnosť týkajúcu sa plnenia tejto Dohody, najmä o hroziacej alebo vzniknutej škode na Diele, Stavenisku, inom majetku, zdraví alebo právach osôb.
14. Zhotoviteľ zabezpečí na základe požiadavky Objednávateľa na vlastné náklady vykonanie všetkých skúšok, kontrol a meraní ohľadom súladu s príslušnými slovenskými normami (STN) a to:
15. kontrolu dodávaných stavebných výrobkov, materiálov a zariadení pri vstupe na Stavenisko,
16. kontrolu stavebných výrobkov, materiálov a zariadení pred a po zabudovaní do Diela, ktoré nespĺňali podmienky stanovené touto Dohodou pri kontrole uvedenej v písm.a).
17. Zhotoviteľ je povinný poskytnúť Objednávateľovi súčinnosť a potrebné prístroje k meraniu a skúšaniu stavebných výrobkov, materiálov a zariadení použitých Zhotoviteľom pri vykonávaní Diela.
18. Objednávateľ má právo kontrolovať a skúšať stavebné výrobky, materiály a zariadenia, ktoré majú byť použité Zhotoviteľom pri realizácii Diela, pričom vykonanie uvedenej kontroly nezbavuje Zhotoviteľa zodpovednosti za prípadné vady stavebných výrobkov, materiálov a zariadení respektíve Diela.
19. Strany tejto Dohody sa dohodnú na termíne a mieste vykonania kontroly a skúšok stavebných výrobkov, materiálov a zariadení, pričom ak sa Objednávateľ v určený termín a na určené miesto kontroly a skúšky nedostaví a svoju neprítomnosť vopred neospravedlní, je Zhotoviteľ oprávnený kontrolu a skúšky vykonať aj v neprítomnosti Objednávateľa avšak, Zhotoviteľ je však v takom prípade povinný bezodkladne odovzdať Objednávateľovi riadne overené kópie alebo originál výsledkov vykonanej kontroly a skúšky.
20. V prípade ak v termín kontroly a skúšky nebudú na mieste kontroly a skúšky k dispozícií stavebné výrobky, materiály a zariadenia, ktoré majú byť kontrolované a skúšané alebo vykonanou kontrolou a skúškou sa zistí ich nevhodnosť či nesúlad s touto Dohodou, Objednávateľ je oprávnený odmietnuť ich použitie pri vykonaní Diela a Zhotoviteľ je povinný bez zbytočného odkladu vykonať nápravu vzniknutého stavu takým spôsobom aby predmetné stavebné výrobky, materiály a zariadenia spĺňali požiadavky stanovené touto Dohodou.
21. V prípade ak Objednávateľ následne požiada o opakovanú kontrolu a skúšku predtým Objednávateľom odmietnutých stavebných výrobkov, materiálov a zariadení, bude kontrola a skúška uskutočnená za rovnakých podmienok, pričom ak sa opakovane zistí, že stavebné výrobky, materiály a zariadenie nespĺňajú požiadavky stanovené touto Dohodou, všetky náklady na opakovanú kontrolu a skúšku znáša Zhotoviteľ, v opačnom prípade všetky náklady na opakovanú kontrolu a skúšku znáša Objednávateľ.
22. Zhotoviteľ je povinný uzavrieť poistenie zodpovednosti za škodu spôsobenú pri pri jeho činnosti s poistnou sumou najmenej vo výške 220.000,- EUR a so spoluúčasťou najviac vo výške 5% a vykonať všetko potrebné k tomu, aby poistenie bolo platné počas celej doby účinnosti tejto Dohody. Zhotoviteľ je povinný preukázať uzavretie poistenia Objednávateľovi predložením kópie poistnej Dohody najneskôr v deň začatia vykonávania Diela na základe prvej Objednávky, v opačnom prípade má Objednávateľ právo odstúpiť z uvedeného dôvodu od tejto Dohody. Kópia poistnej Dohody bude tvoriť prílohu č.3 k tejto Dohode. Zhotoviteľ je povinný preukázať trvanie poistenia kedykoľvek počas doby vykonávania Diela na základe výzvy Objednávateľa.
23. Zhotoviteľ je povinný oznámiť Objednávateľovi začiatok vykonávania Diela najneskôr 3 dni vopred.
24. Zhotoviteľ je povinný na Stavenisku udržiavať čistotu a poriadok. Odpad vzniknutý pri vykonávaní Diela a nespotrebovaný materiál po skončení vykonávania Diela je Zhotoviteľ povinný na vlastné náklady odstrániť zo Staveniska a odpad odovzdať na povolenej skládke alebo na druhotné spracovanie respektíve s odpadom naložiť v súlade s príslušnými všeobecne záväznými právnymi predpismi.
25. Materiál a nástroje potrebné pre vykonanie Diela si zaobstará výlučne Zhotoviteľ. Zhotoviteľ sa zaväzuje, že na vykonanie Diela použije materiál vhodný na riadne vykonanie Diela a použije postupy a nástroje vhodné a spôsobilé pre riadne vykonanie Diela.
26. Zhotoviteľ je povinný vykonať Dielo tak, aby všetky jeho časti a rovnako Dielo ako celok boli v súlade s:
27. požiadavkami ustanovenými príslušnými všeobecne záväznými právnymi predpismi platnými a účinnými na území Slovenskej republiky, respektíve právne predpisy ich doplňujúce, meniace či nahradzujúce,
28. rozhodnutím, stanoviskom či oznámením vydaným príslušným orgánom verejnej moci vzťahujúcim sa na realizáciu Diela,
29. všeobecne akceptovateľnou úrovňou kvality, ktorá umožní Objednávateľovi užívať Dielo na účely, na ktoré je určené, a to bez obmedzení a prekážok.
30. Zhotoviteľ je povinný predložiť Objednávateľovi na základe požiadavky Objednávateľa technologické postupy zhotovenia Diela, a to najneskôr 3 dni pred začatím vykonávania Diela.
31. Zhotoviteľ je povinný vyhotoviť a predložiť Objednávateľovi na základe požiadavky Objednávateľa plán zabezpečenia akosti Diela v lehote do 14 dní odo dňa účinnosti tejto Dohody, ktorým potvrdí akosť materiálov, zariadenia a prác použitých pri vykonávaní Diela. Plán zabezpečenia akosti bude obsahovať pre každú etapu vykonávania Diela nasledujúce údaje a informácie:
32. spôsob kontroly a osvedčenie o akosti dodávaných materiálov a zariadenia,
33. počet, dobu a spôsob zaznamenávania kontroly akosti, ktorá bude uskutočňovaná na Stavenisku,
34. počet a dobu kontrolných meraní,
35. kontrolované parametre, prijateľné hodnoty týchto kontrol a kvantitatívne požiadavky kontroly,
36. nevyhnutné opatrenia v prípade zistenia odchýlok od požadovanej akosti.
37. Zhotoviteľ je oprávnený použiť na zhotovenie Diela akékoľvek materiály, časti, komponenty a zariadenia, ktoré sú iného druhu, ako je stanovené v tejto Dohode a jej prílohách, avšak kvalitatívne vyhovujúce požiadavkám v zmysle tejto Dohody a jej príloh, a výlučne s predchádzajúcim písomným súhlasom Objednávateľa. Zodpovednosť Zhotoviteľa za prípadné vady a nedostatky takto zhotoveného Diela však takýmto súhlasom Objednávateľa nie je dotknutá.
38. Objednávateľ je povinný poskytnúť Zhotoviteľovi akúkoľvek súčinnosť potrebnú pri realizácii Diela a to bez zbytočného odkladu po tom, ako Zhotoviteľ Objednávateľa o takúto súčinnosť požiada.
39. Objednávateľ si vyhradzuje pre seba a Dozor právo vykonať kontrolu zhotovovania Diela, s čím Zhotoviteľ výslovne súhlasí. Dozor je oprávnený vykonávať nepretržitý monitoring a kontroly Staveniska a Diela.
40. Odovzdanie Staveniska Objednávateľom Zhotoviteľovi sa uskutoční na základe výzvy Zhotoviteľa doručenej Objednávateľovi minimálne 5 pracovných dní vopred, tak aby sa uskutočnilo najneskôr do uplynutia lehoty určenej na začatie vykonávania Diela v zmysle tejto Dohody. O odovzdaní Staveniska bude vyhotovený Odovzdávací protokol podpísaný oboma stranami tejto Dohody, momentom podpisu tohto Odovzdávacieho protokolu prechádza na Zhotoviteľa nebezpečenstvo vzniku škody na Stavenisku.
41. V súvislosti so Staveniskom je Zhotoviteľ povinný zabezpečiť najmä:
42. aby na Stavenisko nemali v čase výkonu stavebných prác prístup nepovolané osoby, a to najmä na miesta, kde môže dôjsť k ohrozeniu života alebo zdravia,
43. primerané označenie Staveniska,
44. vhodné umiestnenie Zariadenia Staveniska a vhodné skladovanie stavebných výrobkov,
45. odvoz a likvidáciu odpadu zo Staveniska a to v súlade s príslušnými právnymi predpismi,
46. poriadok a čistotu na Stavenisku, v jeho okolí a na užívaných inžinierskych sieťach,
47. bezpečnosť a ochranu zdravia všetkých osôb nachádzajúcich sa na Stavenisku a požiarnu ochranu Staveniska a Diela, poučenie osôb nachádzajúcich sa na Stavenisku o bezpečnosti a ochrane zdravia a požiarnej ochrane Staveniska a Diela,
48. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na Stavenisku alebo v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá,
49. predchádzanie škodám na majetku tretích osôb,
50. dostupnosť Projektovej dokumentácie alebo jej kópiu na Stavenisku počas celého zhotovovania Diela a to pre účel výkonu štátneho stavebného dohľadu,
51. pred dňom odovzdania a prevzatia Diela odstránenie všetkých Zariadení Staveniska, nadbytočných stavebných výrobkov, odpadu zo Staveniska a odovzdanie čistého a bezpečného Staveniska, pričom toto ustanovenie sa primerane použije aj v prípade odstraňovania vád a nedorobkov.
52. Zhotoviteľ sa zaväzuje zabezpečiť všetky stavebné výrobky, materiály a zariadenia nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky stavebné výrobky, materiály a zariadenia nevyhnutné pre zhotovenie časti Diela v potrebnom množstve umožňujúcom neprerušené vykonávanie Diela. Zhotoviteľ zabezpečí, aby všetky stavebné výrobky a materiály a zariadenia mali platné slovenské certifikáty.
53. Zhotoviteľ je povinný na vykonanie Diela použiť výlučne stavebné výrobky, materiály a zariadenia prvotriednej kvality, nové, nikde predtým nepoužité a obstarané výslovne a výlučne na realizáciu Diela.
54. Zhotoviteľ je oprávnený skladovať na Stavenisku výlučne len stavebné výrobky, materiály a zariadenia určené na realizáciu Diela podľa tejto Dohody. Zhotoviteľ zabezpečí ochranu stavebných výrobkov a materiálov pred poškodením alebo zničením a ich skladovanie tak, aby si tieto zachovali predpísané respektíve požadované vlastnosti.
55. Ohľadne stavebných výrobkov a materiálov, ktoré Zhotoviteľ zabezpečí pre Objednávateľa v súvislosti so zhotovením Diela má Zhotoviteľ postavenie predávajúceho a Objednávateľ postavenie kupujúceho, pričom cena stavebných výrobkov a materiálov, ako aj náklady na dopravu stavebných výrobkov a materiálov na Stavenisko sú zahrnuté v cene Diela.
56. Zhotoviteľ znáša nebezpečenstvo škody na stavebných výrobkoch a materiáloch, ktoré zabezpečil pre zhotovenie Diela až do odovzdania a prevzatia celého Diela Objednávateľom. Za stavebné výrobky a materiály prevzaté od Objednávateľa na zapracovanie do Diela zodpovedá Zhotoviteľ ako skladovateľ. Zhotoviteľ zodpovedá za súlad všetkých stavebných výrobkov a materiálov, ktoré použil na zhotovenie Diela, s príslušnými právnymi predpismi a technickými normami platnými a účinnými na území Slovenskej republiky, s Projektovou dokumentáciou, Stavebným povolením a touto Dohodou.
57. Strany tejto Dohody sa dohodli, že akékoľvek termíny určené alebo oznámené Zhotoviteľom Objednávateľovi, v ktorý sa vyžaduje účasť Objednávateľa alebo úkon Objednávateľa v zmysle tejto Dohody, musia byť stanovené výlučne na pracovný deň, teda mimo dní štátnych sviatkov alebo dní pracovného voľna, pokiaľ sa strany tejto Dohody nedohodnú inak.
58. Zhotoviteľ sa zaväzuje odovzdať Objednávateľovi všetky záručné listy, protokoly, súhlasy, potvrdenia a iné dokumenty týkajúce sa výstavby Diela, ktoré sú potrebné pre na riadne užívanie Diela, a to najneskôr súčasne s odovzdaním Diela Zhotoviteľom Objednávateľovi respektíve bez zbytočného odkladu po ich získaní Zhotoviteľom (ak Zhotoviteľ získa predmetný dokument až po odovzdaní Diela Objednávateľovi).
59. Zhotoviteľ je povinný na vlastné náklady zabezpečiť vytýčenie existujúcich inžinierskych sietí, ktoré budú alebo môžu byť dotknuté realizáciou Diela a to na vlastné náklady a pred začatím vykonávania Diela.

**V.**

**Odovzdanie Diela**

* + - 1. Zhotoviteľ je povinný oznámiť Objednávateľovi termín odovzdania Diela najneskôr 3 dní vopred. V prípade ak Objednávateľovi oznámený termín odovzdania Diela nevyhovuje, Objednávateľ je povinný uvedenú skutočnosť oznámiť Zhotoviteľovi najneskôr do 1 dňa odo dňa oznámenia termínu odovzdania Diela. V takomto prípade Zhotoviteľ oznámi Objednávateľovi nový termín odovzdania Diela, ktorý je pre Objednávateľa záväzný.
			2. O odovzdaní Diela Zhotoviteľom Objednávateľovi bude spísaný Preberací protokol podpísaný zástupcami oboch strán tejto Dohody a Stavebným dozorom. V Preberacom protokole budú uvedené vady Diela zistené pri jeho odovzdaní Objednávateľovi Zhotoviteľom. Objednávateľ nie je oprávnený odmietnuť prevzatie Diela v prípade, ak Dielo bude bez vád alebo zistené vady Diela nebudú brániť riadnemu užívaniu Diela. V prípade ak Objednávateľ bude neoprávnene odmietať prevzatie Diela od Zhotoviteľa, Dielo sa považuje za odovzdané v deň, ktorý bol v zmysle bodu 1. toho článku určený ako termín odovzdania Diela.
			3. V prípade ak sa Objednávateľ nedostaví na odovzdávanie Diela v termíne určenom v zmysle bodu 1. tohto článku a neoznámi včas Zhotoviteľovi, že mu termín odovzdania Diela nevyhovuje, Dielo sa považuje za odovzdané v deň, ktorý bol v zmysle bodu 1. toho článku určený ako termín odovzdania Diela.
			4. V prípade ak v zmysle Preberacieho protokolu bude Dielo odovzdané bez vád, odovzdaním a prevzatím Diela dôjde súčasne aj k spätnému odovzdaniu Staveniska Zhotoviteľom Objednávateľovi. V prípade ak v zmysle Preberacieho protokolu bude Dielo odovzdané s vadami, po odstránení predmetných vád Zhotoviteľom sa Stavenisko považuje za odovzdané Objednávateľovi.
			5. Okamihom podpísania Preberacieho protokolu stranami tejto Dohody a Stavebným dozorom sa Dielo považuje za riadne Zhotoviteľom odovzdané Objednávateľovi, respektíve za Zhotoviteľom odovzdané Objednávateľovi s drobnými vadami a nedorobkami uvedenými v Preberacom protokole a nebrániacimi riadnemu užívaniu Diela.
			6. Zhotoviteľ je povinný drobné vady a nedorobky uvedené v Preberacom protokole odstrániť v primeranej lehote podľa povahy a rozsahu drobných vád a nedorobkov.
			7. Preberací protokol sa považuje za podpísaný stranou tejto Dohody aj v prípade, ak strana tejto Dohody bezdôvodne alebo neoprávnene odmietne podpísať Preberací protokol.
			8. V prípade zadania Objednávky prostredníctvom Aplikácie, po realizácii Diela Zhotoviteľ vyhotoví fotodokumentáciu a spolu s informáciou o realizácii Diela ju zadá do Aplikácie k príslušnému podnetu, čím sa pre účely tejto Dohody v uvedenom prípade bude Dielo považovať za odovzdané Objednávateľovi a v uvedenom prípade nebude vyhotovený Preberací protokol.

**VI.**

**Zodpovednosť za vady, náhrada škody a zmluvné pokuty**

1. Zhotoviteľ zodpovedá za vady, ktoré má Dielo v čase jeho odovzdania Objednávateľovi respektíve v čase prechodu nebezpečenstva škody na Diele na Objednávateľa ak tento nastane skôr.
2. Zhotoviteľ zodpovedá za vady Diela, na ktoré sa vzťahuje záruka za akosť, v rozsahu tejto záruky.
3. Záručná doba je:
4. 5 rokov na zvisle dopravné značenie,
5. 2 roky na vodorovné dopravné značenie,
6. 3 roky na dopravné zariadenia
7. 2 roky v prípadoch neuvedených vyššie,

a začína plynúť odo dňa odovzdania Diela Zhotoviteľom Objednávateľovi.

1. Objednávateľ je povinný oznámiť vady Diela Zhotoviteľovi bez zbytočného odkladu po ich zistení Objednávateľom. Súčasťou oznámenia vady Diela Zhotoviteľovi bude popis vady.
2. Zhotoviteľ je povinný zistené vady Diela, na ktoré sa vzťahuje záruka na akosť, bez zbytočného odkladu podľa povahy vady na vlastné náklady odstrániť. V prípade vady ohrozujúcej riadne užívanie Diela, Zhotoviteľ je povinný začať s odstraňovaním vady najneskôr do 24 hodín odo dňa jej oznámenia Zhotoviteľovi.
3. V prípade ak jedna strana tejto Dohody zodpovedá za škodu vzniknutú druhej strane tejto Dohody, je povinná vzniknutú škodu v celej výške nahradiť druhej strane tejto Dohody.
4. V prípade, ak Zhotoviteľ nevykoná Dielo riadne a včas, Objednávateľ má právo na zaplatenie zmluvnej pokuty voči Zhotoviteľovi vo výške 0,05% z ceny za Dielo za každý aj začatý deň omeškania, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté.
5. Strany tejto Dohody sa dohodli, že Objednávateľ má právo na zaplatenie zmluvnej pokuty voči Zhotoviteľovi v nasledujúcich prípadoch a v nasledovnej výške, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté:
6. zmluvná pokuta vo výške 500,- EUR za porušenie povinností v súvislosti s bezpečnosťou práce a ochranou zdravia pri práci, ktoré môže ohroziť životy alebo zdravie osôb nachádzajúcich sa na Stavenisku, a to za každé jednotlivé porušenie,
7. zmluvná pokuta vo výške 300,- EUR za omeškanie Zhotoviteľa s odstránením závad ohrozujúcich bezpečnosť a ochranu zdravia osôb na Stavenisku voči termínu určenému zápisom v Stavebnom denníku a to za každú jednotlivú závadu a za každý jednotlivé omeškanie,
8. zmluvná pokuta vo výške 300,- EUR za porušenie povinnosti riadne označiť Stavenisko a to za každé jednotlivé porušenie,
9. zmluvnej pokuty vo výške 300,- EUR za každý aj začatý deň omeškania s odstránením vád a nedorobkov uvedených v Preberacom protokole,
10. zmluvnej pokuty vo výške 300,- EUR za každý aj začatý deň omeškania so začatím odstraňovania vady oznámenej Zhotoviteľovi,
11. zmluvnej pokuty vo výške 300,- EUR za každý aj začatý deň omeškania s odstránením vady oznámenej Zhotoviteľovi.

**VII.**

**Ostatné ustanovenia**

1. Objednávateľ nadobudne vlastnícke právo k Dielu respektíve k materiálu použitému na vykonanie Diela okamihom odovzdania Diela Zhotoviteľom Objednávateľovi.
2. Nebezpečenstvo škody na Diele prechádza na Objednávateľa okamihom odovzdania Diela Zhotoviteľom Objednávateľovi. V prípade, že Objednávateľ bude v rozpore s touto Dohodou odmietať prevzatie Diela od Zhotoviteľa, nebezpečenstvo škody na Diele prechádza na Objednávateľa v deň, určený v súlade s bodom 1. článku V. tejto Dohody ako termín odovzdania Diela.
3. Zhotoviteľ musí byť ku dňu uzavretia tejto Dohody, ako aj počas celej doby vykonávania Diela, a to až do okamihu zaplatenia ceny za Dielo, zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov a riadne a včas plniť všetky povinnosti v zmysle príslušnej právnej úpravy. V opačnom prípade má Objednávateľ právo odstúpiť z uvedeného dôvodu od tejto Dohody. Výpis z registra partnerov verejného sektora preukazujúci zápis Zhotoviteľa ako partnera verejného sektora do registra partnerov verejného sektora tvorí prílohu č.2 k tejto Dohode. V prípade ak Subdodávateľ Zhotoviteľa má povinnosť byť zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov, Subdodávateľ Zhotoviteľa musí byť ku dňu začatia vykonávania prác na Diele ako aj počas celej doby vykonávania Diela zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov a riadne a včas plniť všetky povinnosti v zmysle príslušnej právnej úpravy, a to až do okamihu zaplatenia ceny za Dielo. V opačnom prípade má Objednávateľ právo odstúpiť z uvedeného dôvodu od tejto Dohody.
4. Objednávateľ má právo požiadať Zhotoviteľa o zmenu Subdodávateľa vybratého Zhotoviteľom, ak má na to závažné dôvody (napríklad vadne realizované plnenia konkrétnym Subdodávateľom na iných zákazkách alebo pri plnení tejto Dohody). Zhotoviteľ je v takomto prípade povinný žiadosti Objednávateľa o zmenu Subdodávateľa bezodkladne vyhovieť a predmetného Subdodávateľa nahradiť novým Subdodávateľom respektíve dotknuté práce realizovať osobne.
5. Zhotoviteľ pri uzavretí tejto Dohody uviedol v prílohe č.1 k tejto Dohode údaje o všetkých Subdodávateľoch, ktorých má v úmysle využiť pri plnení predmetu tejto Dohody v nasledovnom rozsahu:
6. obchodné meno/názov, sídlo, IČO Subdodávateľa,
7. meno, priezvisko, dátum narodenia a adresa pobytu osoby oprávnenie konať v mene Subdodávateľa,
8. predpokladaný podiel plnenia Subdodávateľa na predmete zákazky,
9. vymedzenie (opis) plnenia Subdodávateľa.
10. V prípade zmeny Subdodávateľa počas trvania tejto Dohody, je Zhotoviteľ povinný najneskôr 1 pracovný deň vopred pred zmenou Subdodávateľa písomne oznámiť Objednávateľovi zmenu Subdodávateľa, ktoré musí obsahovať údaje uvedené v bode 7. tohto článku vo vzťahu k novému Subdodávateľovi.
11. Každý Subdodávateľ musí spĺňať podmienky osobného postavenia podmienky účasti týkajúce sa osobného postavenia podľa § 32 zák.č.343/2015 Z.z. v znení nesk. predpisov a nesmú u neho existovať dôvody na vylúčenie podľa § 40 ods.6 písm. a) až h) a ods.7 zák.č.343/2015 Z.z. v znení nesk. predpisov; splnenie podmienky účasti týkajúcej sa osobného postavenia podľa § 32 ods.1 písm. e) zák.č.343/2015 Z.z. v znení nesk. predpisov sa posudzuje výlučne vo vzťahu k tej časti predmetu plnenia, ktorý má Subdodávateľ plniť. V prípade, ak Subdodávateľ navrhnutý Zhotoviteľom nespĺňa uvedené podmienky účasti uvedené v predchádzajúcom bode tohto článku, Objednávateľ písomne požiada Zhotoviteľa o jeho nahradenie, pričom Zhotoviteľ je povinný doručiť Objednávateľovi návrh nového Subdodávateľa do 5 pracovných dní odo dňa doručenia žiadosti Objednávateľa.
12. Zhotoviteľ nie je oprávnený previesť práva a povinnosti vyplývajúce pre neho z tejto Dohody na tretiu osobu, a to ani len čiastočne, bez výslovného osobitne udeleného súhlasu Objednávateľa., ani ich časti, na inú osobu.
13. Zhotoviteľ nie je oprávnený postúpiť na tretiu osobu ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto Dohodou alebo s plnením záväzkov podľa tejto Dohody.
14. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto Dohodou.

**VIII.**

**Doručovanie písomností**

1. V prípade potreby doručenia písomností druhej strane tejto Dohody sa doručuje osobne alebo prostredníctvom iného subjektu na adresu uvedenú pri označení druhej strany tejto Dohody v tejto Dohode, pokiaľ dotknutá strana tejto Dohody neoznámi písomne druhej strane tejto Dohody zmenu adresy na doručovanie. Doručenie písomnosti nastáva dňom jej prevzatia subjektom, ktorý je oprávnený preberať za stranu tejto Dohody doporučené poštové zásielky. Písomnosť sa považuje za doručenú aj dňom uloženia zásielky z dôvodu prekážky v doručení na strane adresáta u subjektu, ktorý je povinný ju doručiť. Písomnosť sa považuje za doručenú aj okamihom odmietnutia jej prevzatia adresátom. V prípade ak sa zásielka vráti nedoručená odosielateľovi s poznámkou „adresát neznámy“ alebo poznámkou obdobného významu, písomnosť sa považuje za doručenú dňom vrátenia zásielky odosielateľovi.
2. V prípade potreby okamžitého doručenia písomnosti je možné doručiť písomnosť v elektronickej forme elektronickou poštou na e-mailové adresy osôb uvedených v bode 3. článku IX. tejto Dohody, pričom v takomto prípade sa písomnosť považuje za doručenú potvrdením jej doručenia druhou stranou tejto Dohody; uvedeným spôsobom však nie je možné doručovať písomnosti majúce vplyv na účinnosť tejto Dohody.

**IX.**

**Trvanie zmluvného vzťahu a jeho zánik**

1. Táto Dohoda sa uzatvára na dobu určitú – 2 roky odo dňa jej účinnosti.
2. Zmluvný vzťah založený touto Dohodou zaniká:
	* 1. písomnou dohodou strán tejto Dohody,
		2. písomným odstúpením od Dohody,
		3. uplynutím doby uvedenej v bode 1. tohto článku,
		4. splnením rozväzovacej podmienky uvedenej v bode 5. tohto článku.
3. Každá zo strán tejto Dohody môže od tejto Dohody písomne odstúpiť v  prípade uvedenom v tejto Dohode ako aj v prípade podstatného porušenia zmluvnej povinnosti druhej strany tejto Dohody. Porušenie zmluvnej povinnosti sa považuje za podstatné v zmysle ustanovenia § 345 ods.2 zák.č.513/1991 Zb. Obchodný zákonník v znení nesk. predpisov. Odstúpenie od tejto Dohody je účinné v deň doručenia písomného odstúpenia od Dohody odstupujúcou stranou tejto Dohody druhej strane tejto Dohody.
4. Objednávateľ má právo odstúpiť od tejto Dohody najmä v nasledovných prípadoch:
5. v prípade omeškania Zhotoviteľa s vykonaním Diela v stanovenej Lehote výstavby, ako aj v prípade dôvodného predpokladu o vzniku omeškania Zhotoviteľa,
6. v prípade, ak Zhotoviteľ nezačne s vykonávaním Diela riadne a včas,
7. v prípade, ak sa finančná, technická, odborná alebo iná situácia Zhotoviteľa natoľko zmení oproti situácii v deň účinnosti tejto Dohody, že Objednávateľ bude mať pochybnosti o schopnosti Zhotoviteľa riadne a včas vykonať Dielo,
8. v prípade, ak Zhotoviteľ preruší vykonávanie Diela bez výslovného pokynu alebo súhlasu Objednávateľa,
9. v prípade, ak Zhotoviteľ vykonáva Dielo v rozpore s ktorýmkoľvek ustanovením tejto Dohody alebo v rozpore s Projektovou dokumentáciou alebo v rozpore s príslušnými všeobecne záväznými právnymi predpismi alebo v rozpore s príslušnými technickými respektíve inými normami alebo v rozpore s rozhodnutím, vyjadrením či stanoviskom vydaným príslušným orgánom verejnej moci alebo Zhotoviteľ poruší ktorúkoľvek svoju povinnosť či záväzok podľa tejto Dohody a nevykoná nápravu napriek upozorneniu Objednávateľa ani v primeranej lehote, ktorú mu Objednávateľ poskytol.
10. Strany tejto Dohody sa dohodli, že Objednávateľ má právo predĺžiť trvanie účinnosti tejto Dohody o 24 mesiacov v prípade, ak oznámenie o predĺžení účinnosti tejto Dohody doručí Zhotoviteľovi najneskôr 30 dní pred uplynutím doby uvedenej v bode 1. tohto článku.
11. Účinnosť tejto Dohody sa skončí aj pred uplynutím doby uvedenej v bode 1. tohto článku v deň nasledujúcom po dni, v ktorý súčet cien za Diela na základe jednotlivých Objednávok vyúčtovaných Zhotoviteľom dosiahne sumu 220.000,- EUR bez DPH.
12. V prípade ak v zmysle bodu 5. tohto článku bude účinnosť tejto Dohody predĺžená, strany tejto Dohody sa dohodli, že v takomto prípade sa ustanovenie bodu 6. tohto článku neuplatní a účinnosť tejto Dohody sa skončí aj pred uplynutím doby uvedenej v bode 1. tohto článku v deň nasledujúcom po dni, v ktorý súčet cien za Diela na základe jednotlivých Objednávok vyúčtovaných Zhotoviteľom dosiahne sumu 440.000,- EUR bez DPH.

**X.**

**Záverečné ustanovenia**

1. Táto Dohoda nadobúda platnosť dňom jej uzavretia a účinnosť dňom nasledujúcim po dni jej zverejnenia jej zverejnenia v zmysle zákona č.40/1964 Zb. Občiansky zákonník v znení neskorších predpisov a zákona č.211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Strany tejto Dohody týmto berú na vedomie, že táto Dohoda bude uverejnená v celom rozsahu v zmysle uvedeného zákona. Na platnosť jej zmien alebo dodatkov je potrebná písomná forma.
2. Táto Dohoda je vypracovaná v dvoch vyhotoveniach, pričom každá zo strán tejto Dohody obdrží po jednom vyhotovení.
3. Za strany tejto Dohody ohľadom plnenia predmetu tejto Dohody sú oprávnené okrem štatutárnych zástupcov strán tejto Dohody konať aj nasledovné osoby:

za Objednávateľa: Mgr. Viera Krajčovičová, e-mail : viera.krajcovicová@ruzinov.sk , tel.: +421/2/4828 4421

|  |
| --- |
|  |

za Zhotoviteľa: ......................................., e-mail: ........................................., tel.: ............................

 alebo iné osoby, ktoré nahradili uvedené osoby na predmetných pracovných pozíciách/funkciách alebo boli oznámené dotknutou stranou tejto Dohody druhej strane tejto Dohody.

1. Strany tejto Dohody sa v zmysle § 262 zák.č.513/1991 Zb. Obchodný zákonník v znení neskorších predpisov dohodli, že vzťah založený touto Dohodou sa spravuje ustanoveniami Obchodného zákonníka. Na vzťahy a otázky touto Dohodou neupravené sa vzťahujú ustanovenia príslušných všeobecne záväzných právnych predpisov.
2. Strany tejto Dohody sa dohodli, že práva, pohľadávky, záväzky alebo povinnosti vyplývajúce z tejto Dohody prechádzajú v celom rozsahu na právnych nástupcov strán tejto Dohody.
3. Strany tejto Dohody sa dohodli, že Zhotoviteľ je oprávnený odplatne alebo bezodplatne previesť svoje práva, pohľadávky, záväzky alebo povinnosti vyplývajúce zo tejto Dohody na tretiu osobu len s predchádzajúcim výslovným písomným súhlasom Objednávateľa.
4. Neoddeliteľnou súčasťou tejto Dohody sú jej nasledovné prílohy:

Príloha č.1: Zoznam Subdodávateľov

Príloha č.2: Výpis z registra partnerov verejného sektora

Príloha č.3: Poistná zmluva

Príloha č.4: Jednotkové ceny

1. Strany tejto Dohody vyhlasujú, že svoju vôľu v tejto Dohode prejavili slobodne a vážne, určite a zrozumiteľne, že táto Dohoda nebola uzatvorená za nápadne nevýhodných podmienok, s jej obsahom súhlasia po prečítaní bez výhrad, doplnkov a iných zmien a na znak súhlasu ju vlastnoručne podpisujú.

Bratislava, .........2020 ......................., ............2020

 .......................................................... .................................................

 Ing. Martin Chren

 starosta

 Mestská časť Bratislava - Ružinov